પેઢલા ગામના ગોડાઉનમાં સંગ્રહ કરવામાં આવેલ 4.50 કરોડની 31000 ગુણી મગફળીમાં વ્યાપક પ્રમાણમાં ભેળસેળ કરાઈ હોવાની લેખીત ફરિયાદ ત્રણ ત્રણ વખત મુખ્યમંત્રી, જૂનાગઢ કલેકટરને કરવામાં આવી હોાવાની ચોકાવનારી વિગત ખૂલવા પામી છે. મોટી ધાણેજ સેવા સહકારી મંડળીના સભ્ય સોનસિંગભાઈ ખેભાણંદાઈ જેઠવા, હમીરભાઈ બાવાભાઈ જેઠવા, રામભાઈ અમરાભાઈ જેઠવા, ખુમાણભાઈ રામભાઈ જેઠવા, આલીંગભાઈ બચુભાઈ જેઠવાએ 24 ઓકટોબર 2017ના રોજ, 5 ફેબ્રુઆરી 2018ના રોજ મુખ્યમંત્રી, કૃષિમંત્રી, સાંસદ (જૂનાગઢ), ધારાસભ્ય (માંગરોળ) સહિતનાને લેખીત ફરિયાદ કરવામાં આવી હતી પરંતુ તંત્ર દ્વારા કોઈ કાર્યવાહી કરવામાં આવી નહતી. આ કૌભાંડમાં માળીયા તાલુકા ભાજપ પ્રમુખ સામે પણ આંગળી ચિંધવામાં આવી છે.